annuitet
Store norske leksikon,Økonomi og næringsliv,Bedriftsøkonomi
Annuitet er en serie av like store pengebeløp som blir mottatt, betalt eller satt av regelmessig, for eksempel en gang i måneden eller en gang i året. Perioden eller periodene hvor beløpene blir mottatt, betalt eller satt av kan også omtales som termin(er). For eksempel vil månedlige betalinger i løpet av ett år ha 12 terminer.
Forskjellige former for annuitet En annuitet kan også referere til en regelmessig, fast avkastning på en finansiell investering. Det kan for eksempel være faste betalinger fra en obligasjonsinvestering, eller regelmessige utbetalinger fra et pensjons- eller forsikringsprodukt.Et banklån kan også organiseres som et annuitetslån. Gjelden betales da tilbake gjennom en såkalt annunitetsrekke av tilbakebetalinger, hvor summen av rente og avdrag hver termin (periode) er like stor. Andelen av renten reduseres etter hvert som avdragsandelen vokser. Les mer i Store norske leksikon bedriftsøkonomi